Këtë javë në Uashington
Ndër temat në diskutim: ndikimi i shkurtimeve dhe kontrolli i armëve të zjarrit
Qeveria amerikane ka hyrë në procesin e shkurtimeve automatike në përpjekje për të përmirësuar situatën fiskale. Në ditët dhe javët në vazhdim, politikanët në Uashington do të ndjekin me vëmendje efektet e këtyre shkurtimeve dhe reagimin e publikut ndaj reduktimit të shërbimeve qeveritare: Në mungesë të një marrëveshjeje mes Presidentit Obama dhe Kongresit për të shmangur shkurtimet automatike, amerikanët po shprehin pikëpamjet e tyre mbi situatën kritike buxhetore: “Është absurde që Kongresi dhe Presidenti nuk arrijnë mirëkuptim. Një herë në kaq kohë ballafaqohemi me skenare të tilla; kjo s’është e drejtë për popullin”, thotë një banor nga Florida. “Mbetesh i zhgënjyer nga Kongresi dhe kjo lojë hidh e prit”, thotë një tjetër nga Nju Jorku. Por jo të gjithë janë të shqetësuar. Në mungesë të një reagimi dhe revoltimi të madh publik, thirrja e Presidentit Obama për një marrëveshje dypartiake mund të bjerë në veshë të shurdhër: Presidenti kërkon një paketë politikash, ku shkurtimet të ndërthuren me rritje taksash në vend të shkurtimeve automatike. Republikanët kundërshtojnë rritjen e taksave. Kryetari i Dhomës së Përfaqësuesve John Boehner: Ngërçet e vazhdueshme politike e kanë lodhur dhe zhgënjyer opinionin publik shprehet analistja Sarah Binder: Këtë javë në Uashington pritet që Senati të shqyrtojë kandidaturën e Presidentit Obama për kreun e CIA-s, këshilltarin e Presidentit John Brennan. Kongresi vazhdon këtë javë edhe debatet mbi kontrollin e armëve të zjarrit, pas masakrës së dhjetorit në shkollën fillore në Konektikat.